ওয়ার্ল্ড রেসলিং এন্টারটেইনমেন্ট বা ডব্লুডব্লুই জয়ীকে দেওয়া হয় এই বেল্ট। যার জন্য কত মারপিট! তবে রিয়ালকে রেসলিংয়ের রিংয়ে নামতে হয়নি। স্প্যানিশ ক্লাবটিকে এই বেল্ট সম্মাননা হিসেবে দিয়েছে ডব্লুডব্লুই। আর রিয়ালকে সেটি তুলে দিয়েছেন এই অঙ্গনের কিংবদন্তি ট্রিপল এইচ। যিনি বর্তমানে ডব্লুডব্লুইর নির্বাহী ভাইস প্রেসিডেন্টের ভূমিকা পালন করছেন। টানা তিনবার চ্যাম্পিয়নস লিগ জেতার অনন্য কীর্তি গড়ায় রিয়ালকে এই সম্মাননা দিয়েছে ডব্লুডব্লুই।